  Майя Бывальцева Биатлонъя Дуннелэн кубокез понна вожвылъяськонлэн Рупольдингын ортчись люкетаз туннэ, 11-тӥ толшоре, нылкышноослэн нимаз бызьылонъёссы ортчозы. Нырысьсэ таяз сезонын ӵошатсконэ потоз Удмуртиысь спортсменка Ульяна Кайшева. Можгаын вордскем биатлонистка 56 номеро улын потоз. Спортсменкаос ыбылӥськон интые ньыль пол пыраса 15 иськемез ортчозы. Туннэ ӵошатскон Ижкарысь дыръя 17 час 20 минутэ кутскоз. Тодэ вайытом, та дыре Ульяна дунневыл биатлонлэн кыкетӥ эшелоназ — IBU-лэн кубокез понна вожвылъяськонын — азьпалан мынэ. Тегъёс: Спорт Биатлон Удмуртия УльянаКайшева  